ПРОЈЕКАТ ''ЕУ ЗА ЦИРКУЛАРНУ ЕКОНОМИЈУ У СРБИЈИ''

Јавни позив за предузећа за

**СТРУЧНУ ПОДРШКУ У РАЗВОЈУ ПОСЛОВНИХ АКЦИОНИХ ПЛАНОВА ЗА ПРЕЛАЗАК НА ЦИРКУЛАРНУ ЕКОНОМИЈУ**

Мај 2025.

Садржај

[Списак скраћеница и акронима 3](#_Toc195436192)

[1. Увод 4](#_Toc195436193)

[2. Сврха и очекивани резултати јавног позива 4](#_Toc195436194)

[3. Додељена помоћ – очекиване користи за предузећа 5](#_Toc195436195)

[4. Улога и обавезе изабраних предузећа 7](#_Toc195436196)

[5. Евалуација пријава 7](#_Toc195436197)

[6. Очекивани календар активности 10](#_Toc195436198)

[7. Како се пријавити? 10](#_Toc195436199)

[8. Контакт информације 11](#_Toc195436200)

# Списак скраћеница и акронима

|  |  |
| --- | --- |
| АПР | Агенција за привредне регистре |
| ЦЕ | Циркуларна економија |
| ЦПМ | Циркуларни пословни модел |
| ПзП | Позив за пријаве |
| ОЦД | Организација цивилног друштва |
| ЕУ | Европска унија |
| ИЕР | Иницијална процена аспеката животне средине |
| КПП | Кључни показатељи перформанси |
| ЈЛС | Јединица локалне самоуправе |
| МЗЖС | Министарство заштите животне средине |
| МСП | Мала и средња предузећа |

# Увод

Министарство заштите животне средине, у сарадњи са Делегацијом Европске уније у Републици Србији, реализује пројекат стручне подршке за пет предузећа, за **развој** **пословних акционих планова за прелазак на циркуларну економију**. Путем ове стручне подршке, одабрана мала и средња предузећа ће добити корисне увиде, саветодавну помоћ и практичне пословне стратегије за интеграцију принципа циркуларне економије, чиме ће њихова предузећа постати отпорнија, одрживија и конкурентнија.

Да би била корисници ове подршке, предузећа треба да припадају категорији **малих и средњих предузећа** и следећим секторима:

1. Текстилни сектор – укључујући одећу, текстил за дом, кожну и обућарску индустрију.
2. Индустрија прераде хране – ограничена на прераду млека, меса, воћа и поврћа.

Планирано је да свако од пет одабраних предузећа добије вишеструку подршку која ће резултирати развојем Иницијалне еколошке ревизије (ИЕР) и Циркуларног пословног модела (ЦПМ) и акционог плана, прилагођене сектору и процесима датог предузећа. Подршка ће обухватити обуку, менторство и учешће у две студијске посете у земљама ЕУ – све у функцији развоја пословних акционих планова за примену принципа циркуларне економије.

Стручна подршка одабраним предузећима биће пружена као део пројекта који финансира Европска унија ''ЕУ за циркуларну економију у Србији'', који ће се имплементирати од јануара 2025. до јануара 2027. године од стране конзорцијума који чине NTU International и Global Factor.

# Сврха и очекивани резултати Јавног позива

Пројекат ''ЕУ за циркуларну економију у Србији'' позива мала и средња предузећа (МСП) да се пријаве за стручну подршку у развоју пословних акционих планова за интеграцију принципа циркуларне економије у њихово пословање. Ова иницијатива има за циљ повећање конкурентности, одрживости и еколошке одговорности предузећа, у складу са циљевима Европског зеленог договора и глобалним циљевима одрживости.

Пет (5) предузећа (МСП) ће бити подржано у развоју пословних планова акције за прелазак на циркуларну економију. Овај јавни позив намењен је предузећима из **текстилне индустрије (укључујући одећу, текстил за дом, кожу и обућу) и индустрије прераде хране (ограничено на три подсектора: воће и поврће, месо и млеко).**

**Циљеви Јавног позива**

Основни циљ овог јавног позива је подршка усмерена ка пет малих и средњих предузећа из циљаних сектора у развоју пословних планова за циркуларну економију. Подршка ће укључивати:

* Спровођење Иницијалне еколошке ревизије (ИЕР) како би се проценила тренутна употреба ресурса, производња отпада и утицај на животну средину.
* Развој Циркуларног пословног модела (ЦПМ) и повезаног акционог плана, прилагођеног сектору и процесима предузећа.
* Активности за изградњу капацитета које ће омогућити предузећима да развију одговарајуће вештине и знања за прелазак на ЦЕ:
  + Учествовање у две студијске посете земљама ЕУ, ради упознавања са најбољим праксама и водећим актерима у области циркуларне економије у циљаним секторима.
  + Менторство и стручна помоћ од искусних професионалаца у циркуларној економији.
* Подршка у идентификовању могућности за финансирање циркуларних решења и саветовање о томе како се пријавити.

Ове активности ће бити допуњене кампањом за подизање свести јавности, која има за циљ да повећа знање других предузећа, доносиоца одлука и шире јавности о користима од циркуларне економије.

**Очекује се да ће развијени Пословни акциони планови за прелазак на циркуларну економију не само допринети повећању конкурентности и смањењу еколошких утицаја на нивоу предузећа, већ и служити као успешни примери који ће бити имплементирани од стране других предузећа широм земље, посебно у два одабрана сектора, широм земље.**

# Подршка која ће бити пружена – очекиване користи за предузећа

Циљ овог јавног позива је да се ојачају капацитети учесника за прелазак на циркуларну економију подршком у развоју спроводивих акционих планова прелазак на циркуларну економију путем метода учења кроз рад. Резултат овог процеса биће **прилагођена, изводљива стратегија за свако предузеће**, која ће обезбедити да се принципи циркуларности интегришу у основне пословне операције, у складу са општим циљевима одрживости.

Ово ће бити постигнуто кроз комбинацију обуке, менторства и учешћа у студијским посетама земљама ЕУ. Конкретно, свако одабрано МСП ће добити:

**Обуку**

Учесници ће добити знања и вештине које су потребне за припрему и имплементацију пословних акционих планова за акцију и за обезбеђивање одрживости примене принципа циркуларне економије. Програм обуке биће прилагођен потребама предузећа. За свако предузеће биће одржане најмање две обуке, почевши од основних принципа ЦЕ и укључујући кључне концепте као што су ефикасно коришћење ресурса, смањење отпада и производни системи у затвореном кругу. Друга, напреднија обука, фокусираће се на циркуларне пословне моделе, принципе циркуларног дизајна, успешне примере ЦЕ и интеграцију стратегија ЦЕ у основне пословне процесе. Предузећа ће бити упозната са практичним алатима за имплементацију циркуларних пракси, као што су еко-дизајн, индустријска симбиоза и одржив менаџмент ланца снабдевања.

**Учествовање у студијским посетама**

Пројекат ће организовати **две студијске посете за учеснике из подржаних предузећа,** како би добили увид у праксе циркуларне економије у одабраним земљама ЕУ. Дестинације и програми биће дефинисани у складу са интересовањима предузећа у погледу **најбољих пракси циркуларне економије у ЕУ**, а програми ће укључивати **интерактивне радионице, састанке са заинтересованим странама, обиласке локација и могућности за умрежавање**. Учесници студијских посета биће одабрани међу представницима партнерских предузећа, с циљем **да свако предузеће** **има по једног или два представника који ће учествовати на свакој од две студијске посете**. Како би се осигурала одрживост ефеката студијских посета, биће припремљени и дистрибуирани материјали о најбољим праксама и наученим лекцијама са студијских посета.

**Менторство**

Предузећа која учествују у програму ће добити ментора са циљем да ојачају своје капацитете за прелазак на циркуларну економију.

Пројекат ће бити имплементиран у сарадњи са предузећима како би идентификовао врсту експертизе која је потребна, узимајући у обзир секторе предузећа, специфичности њихових пословних процеса и друге релевантне елементе. На основу ових података, биће ангажован тим стручњака из различитих области који ће покрити потребе предузећа и учествовати у активностима менторске подршке. Тим стручњака ће пружити стручну помоћ предузећима и водити их кроз развој Иницијалне еколошке ревизије (ИЕР), Циркуларног пословног модела и Акционог плана за циркуларну економију, као и пружити смернице о доступним механизмима финансирања за иницијативе циркуларне економије.

|  |
| --- |
| **Свако одабрано предузеће ће добити:**   * Обуку која ће учесницима омогућити стицање знања и вештина потребних за примену принципа циркуларне економије.. * Прилагођено менторство и саветодавне услуге од стране стручњака за циркуларну економију. * Структурисане алате за процену и методологију за оцену пракси употребе ресурса и управљања отпадом. * Учествовање у студијским путовањима у земљама ЕУ како би се из прве руке научиле најбоље праксе циркуларне економије у релевантним секторима. * Прилагођени циркуларни пословни модел и акциони план за циркуларну економију, укључујући циљеве одрживости, кораке имплементације и кључне показатеље перформанси (КПП). * Саветовање о доступним механизмима финансирања за иницијативе циркуларне економије. |

# Улога и обавезе одабраних предузећа

Успех циљева овог Јавног позива за пријаве зависи једнако од пружене стручне подршке и посвећености предузећа која у програму учествују. Да би се обезбедила несметана реализација планираних активности, од одабраних предузећа се очекује да:

* Озваниче пружену подршку потписивањем Споразума о разумевању са Министарством заштите животне средине.
* Именују координатора пројекта и обезбеде адекватно учешће запослених у активностима.
* Активно учествују у програмима менторства и обуке.
* Определе запослене за учешће у студијским путовањима.
* Буду отворени и проактивни у прикупљању и дељењу података и докумената потребних за дијагностику и планирање, осим података чија је заштита неопходна за пословање предузећа.
* Сарађују са стручњацима на развоју свеобухватног пословног плана.
* Обавежу се на развој и имплементацију мера циркуларне економије, где је могуће, тако што ће проактивно распоредити потребна средства и ресурсе или тражити финансијску и стручну подршку.
* Учествују у јавним догађајима и активностима размене знања, како би промовисали праксе циркуларне економије.

# Евалуација пријава

Евалуација пријава које су примљене биће спроведена у следећим фазама:

* Административни преглед усаглашености, како би се проверило да ли подносилац пријаве испуњава критеријуме за квалификацију, да ли је образац за пријаву правилно попуњен и да ли су приложени сви потребни пратећи документи.
* Евалуација пријаве према критеријумима наведеним у наставку.

**Услови за учешће**

Да би учествовали у овом јавном позиву, подносиоци пријаве морају испунити СВЕ следеће захтеве:

* Имају статус малог или средњег предузећа[[1]](#footnote-1).
* Припадају сектору **текстила** – укључујући одећу (гардеробу), текстил за дом, кожу и обућу или **индустрији прераде хране** – ограничено на прераду млека, меса, воћа и поврћа.
* Предузеће је потпуно у приватном власништву.
* Имају већинско домаће власништво.
* Послују најмање три године и поднели су три финансијска извештаја.
* Предузеће је остварило добит у 2024. години.

Подносиоци пријаве су у обавези да доставе релевантне доказе о испуњавању услова за учешће.

**Критеријуми за евалуацију**

Следећи критеријуми ће бити коришћени за евалуацију пристиглих пријава::

**1. Очекивани утицај и потенцијал за циркуларну економију:** Пријаве ће бити оцењене на основу степена очекиваног утицаја на постизање циљева циркуларне економије. Ово укључује мерљиве еколошке користи као што су смањење потрошње ресурса и енергије, смањење емисије гасова стаклене баште, побољшање ефикасности коришћења материјала, смањење потрошње воде и продужење животних циклуса производа или компоненти. Пријаве које показују широку трансформацију пословних модела, а не само изоловане промене, биће оцењене вишим оценама. Предност ће бити дата пријавама које имају значајан потенцијал за репликацију, иновације или позитивне ефекте у оквиру вредносних ланаца или региона.

**2. Техничка изводљивост:** Од подносилаца пријаве се очекује да представе главне изазове у области циркуларне економије, описујући како би њихово пословање, производи или услуге могли да пређу на циркуларни модел. Иако није неопходно представити развијене пројекте или планове имплементације, предлог треба да покаже основно разумевање опција за примену принципа циркуларне економије у контексту предузећа. Ово укључује прелиминарну идентификацију циљаних пословних процеса или вредносних ланаца, врсту предложених циркуларних интервенција (нпр. промене у дизајну производа, поновно коришћење отпадних материјала, ефикасност ресурса, циркуларни улазни ресурси) и укупан приступ који предузеће предвиђа. Пријаве које се односе на изазове на које се може одговорити применом принципа ЦЕ, и који су управљиви и релевантни за сектор и пословање предузећа биће оцењени вишим оценама**.**

**3. Корпоративна посвећеност одрживости подносиоца пријаве:** Подносиоци пријаве треба да покажу снажну корпоративну посвећеност одрживости и зеленој транзицији. Предност ће бити дата предузећима која су усвојила признате системе управљања животном средином (нпр. ISO 14001, ЕМАС и др.), политике одрживости или објављују корпоративне извештаје о одрживости. Уколико такви докази или документи нису доступни, подносиоци пријаве треба да покажу своју тренутну или будућу посвећеност зеленим и циркуларним праксама, на пример путем писма од њиховог менаџмента или управног одбора. Ово може укључивати доказе о претходним иницијативама, текућим побољшањима у раду или јасним будућим плановима у складу са принципима циркуларне економије. Снажан корпоративни етос у корист еколошке одговорности значајно ће ојачати пријаву.

**4. Капацитет подносиоца пријаве:** Евалуација ће узети у обзир институционалне и оперативне капацитете подносиоца пријаве да испуни предложене активности. Ово укључује људске ресурсе, капацитете менаџмента, релевантну техничку стручност и искуство у спровођењу сличних пројеката. Такође ће бити процењена способност да ефикасно координишу и користе стручну подршку која ће бити обезбеђена кроз пројекат. Снажна интерна управљачка структура, јасно расподељене одговорности и искуство у успешном спровођењу иницијатива везаних за одрживост ће бити додатно вредновани. Такође, подносиоци пријаве морају имати члана тима који поседује знање енглеског језика и може да учествује у студијским посетама, обукама и активностима за изградњу капацитета где је енглески радни језик, без помоћи преводиоца**.**

**5. Одрживост и имплементација Пословног акционог плана за циркуларну економију:** Кључни критеријум ће бити способност подносиоца пријаве да имплементира и примени пословни акциони план за циркуларну економију који ће бити развијен као основни резултат стручне подршке. Предузећа морају показати посвећеност и спремност да финансирају или мобилишу ресурсе за предложене активности ЦЕ, било кроз сопствена средства, зајмове, подстицајна средства од стране јавног сектора или финансирање трећих страна. Узеће се у обзир интеграција иницијативе у ширу корпоративну стратегију, њена усаглашеност са трендовима на тржишту и спроводивост. Пријаве које јасно представе како ће се транзиција ка ЦЕ интегрисати у дугорочне пословне операције предузећа и како ће резултати бити одржани или проширени, добиће више поена.

**6. Синергија и локална интеграција:** Подносиоци пријаве који доставе писмо подршке од јединице локалне самоуправе биће боље оцењени, јер ће то показати усклађеност и потенцијал за интеграцију са локалним јавним политикама за ЦЕ. Такође, пријаве које указују на синергију са другим интересним странама, укључујући академску заједницу, ОЦД, добављаче или друга предузећа, биће позитивно оцењене. Партнерства којима се унапређују домет и утицај активности на примену принципа ЦЕ, односно подстичу иновације и системске промене биће додатно вреднована.

**Систем бодовања** за критеријуме евалуације засниваће се на максимуму од 100 поена, распоређених као што је приказано у табели испод:

|  |  |  |
| --- | --- | --- |
| **Критеријум** | **Макслимални број поена** | **Опис** |
| **Очекивани утицај и потенцијал за циркуларну економију** | 20 | Степен очекиваног утицаја на унапређење циљева циркуларне економије; широка трансформација пословних модела — а не само изоловане промене; велики потенцијал за репликацију, иновације или позитивне ефекте у вредносном ланцу или региону. |
| **Техничка изводљивост** | 15 | Јасно и добро образложени изазови у области циркуларне економије; разумевање техничке логике и практичне примене принципа циркуларне економије у контексту предузећа; идентификација циљаних пословних процеса или вредносних ланаца. |
| **Корпоративна посвећеност одрживости подносиоца пријаве** | 15 | Усвојени признати системи управљања животном средином, политике одрживости; показана посвећеност зеленим и циркуларним праксама. |
| **Капацитет подносиоца пријаве** | 25 | Људски ресурси, менаџмент, релевантна стручност, искуство у спровођењу сличних пројеката; искуство у успешном спровођењу одрживих иницијатива. |
| **Одрживост и имплементација пословног плана за ЦЕ** | 15 | Спремност да се финансирају или мобилишу ресурси за предложене активности за ЦЕ; интеграција у ширу корпоративну стратегију и усаглашеност са трендовима на тржишту. |
| **Синергије и локална интеграција** | 10 | Писмо подршке ЛСУ; синергије са другим интересним странама, укључујући академске кругове, ОЦД, добављаче или друга предузећа. |
| **Укупно** | **100** |  |

# Очекивани календар активности

📅 Датум отварања јавног позива: 19. мај 2025.

📅 Онлајн инфо-састанак: 26. мај 2025.

📅 Рок за подношење пријава: 6. јун 2025.

📅 Објављивање резултата:16. јун 2025.

📅 Потписивање споразума између МЗЖС и предузећа: у периоду 16-27. јуна 2025.

Индикативни план имплементације:

📅 Стручна подршка помоћ у припреми акционог плана: други квартал/трећи квартал 2025. до другог квартала 2026;

📅 Студијске посете: планирано: четврти квартал 2025. и први квартал 2026;

📅 Обуке и интерне радионице: планирано четврти квартал 2025. и други квартал 2026;

📅 Завршни семинар за предузећа и завршетак активности: други квартал 2026.

# Како се пријавити?

|  |
| --- |
| Да бисте се пријавили за стручну помоћ за **развој** **Пословних акционих планова за прелазак на циркуларну економију**, попуните **Образац за пријаву** који је приложен уз овај ПзП (Прилог 1). **Молимо вас да пошаљете попуњени Образац за пријаву са потребном пратећом документацијом електронским путем на адресу е-поште** [**cfa-companies.circularserbia@ntu.eu**](mailto:cfa-companies.circularserbia@ntu.eu)**, најкасније до наведеног датума за пријаву**.  **Потребни докази и потврде:**   * Последња три биланса стања и биланс успеха објављених на сајту Агенције за привредне регистре, укључујући најновије финансијске извештаје поднете АПР-у ако нису објављени у тренутку подношења пријаве. * Радне биографије предложених чланова тима – најмање два, а највише пет чланова, са ограничењем на три А4 странице по биографији.   **Опционо:**   * Писмо подршке ЈЛС и/или других локалних заинтересованих страна које потврђује кредибилитет циркуларне интервенције и/или подносиоца пријаве и релевантност за локалну заједницу. * Писмо подршке руководства предузећа (нпр. генералног директора или Управног одбора) којим се истиче стратешка посвећеност одрживом пословању и развоју.   Од изабраних подносиоца пријаве може бити накнадно тражено да доставе додатне доказе и потврде, као што су потврда да пословни субјект није у стечају или ликвидацији и потврда да више од 50% прихода долази од прихватљивих делатности (текстилна или индустрија прераде хране).  И-мејл са пријавом мора да носи следећи наслов: Пријава предузећа за учешће у пројекту ИПА 2022 ''ЕУ за циркуларну економију у Србији'' Након подношења пријаве, добићете **потврдни и-мејл** да је ваша пријава примљена. |

# Контакт информације

За сва питања и додатне информације о јавном позиву, молимо вас да пошаљете поруку на адресу е-поште [cfa-companies.circularserbia@ntu.eu](mailto:cfa-companies.circularserbia@ntu.eu), најкасније до 30. маја 2025.

# Прилог 1: Образац пријаве

1. Статус малог и средњег привредног друштва (МСП) сматраће се испуњеним ако привредно друштво испуњава најмање један, а пожељно два од следећих критеријума, у складу са Законом о рачуноводству („Службени гласник РС“, бр. 73/2019 и 44/2021): број запослених је од 11 до 250, годишњи приходи износе од 700.001 до 40 милиона евра, а укупна актива од 350.001 до 20 милиона евра. [↑](#footnote-ref-1)